Държавен вестник, бр. 63, 2002 г., стр. 65

Б Р О Й  63
Д Ъ Р Ж А В Е Н   В Е С Т Н И К
С Т Р .  65
5.—Сметната палата на основание чл. 36, ал. 2 и
§ 5, ал. 1 от Закона за Сметната палата обнародва при-
етите с протокол № 30 от 20 юни 2002 г.
Одитен стандарт № 1—общ стандарт за
одитната дейност на Сметната палата
Одитният стандарт № 1 регламентира основните
задачи на Сметната палата, етапите, подходите и
изискванията при осъществяване на одита.
1. Сметната палата е независим държавен орган за
външен одит на всички бюджетни и други публични
средства и дейности в страната съгласно Закона за
Сметната палата.
2. Основните задачи на Сметната палата са:
2.1. да допринася за стабилно финансово управле-
ние на бюджетните и другите публични средства и дей-
ности и за засилване на доверието към държавните
институции за законосъобразното набиране и разход-
ване на средствата;
2.2. да обобщава и огласява добрите практики на
управление на бюджетните и другите публични средс-
тва и дейности, както и допусканите грешки и неред-
ности при тяхното управление;
2.3. да предоставя на Народното събрание, на ръ-
ководителите на одитираните обекти и на други вън-
шни потребители надеждна информация за използва-
нето на бюджетните и другите публични средства
съгласно принципите за законосъобразност, ефектив-
ност, ефикасност и икономичност и за тяхното досто-
верно отчитане.
3. Сметната палата осъществява одитните си право-
мощия чрез извършване на финансов одит, който включ-
ва одит на финансовото управление и одит на финансо-
вите отчети, одит на изпълнението и други специфични
одити. Отделните видове одити могат да се извършват
поотделно или заедно в зависимост от основната цел на
одитната задача.
4. Одитите се извършват съгласно изискванията
на Закона за Сметната палата и нейните одитни стан-
дарти, които са съобразени с одитните стандарти на
ИНТОСАЙ и указанията за тяхното прилагане в ев-
ропейските страни.
5. Одитните стандарти регламентират основните
принципи и изисквания при отделните одити, извърш-
вани от Сметната палата, както и обхвата на действи-
ята и процедурите, които трябва да се осъществят при
конкретните одити, за да се постигнат техните цели.
6. Сметната палата приема указания за прилагане-
то на отделните одитни стандарти, които се публикуват
в служебния є бюлетин.
7. При осъществяването на одитната дейност се
спазват професионалните и етичните принципи и нор-
ми, определени с Кодекса за поведението на одитора от
Сметната палата.
8. Всички одити, осъществявани от Сметната пала-
та, преминават през определени етапи, през които се
изпълняват конкретни задачи:
8.1. Етап на планиране. През този етап се извършва
предварително проучване на одитирания обект съглас-
но изискванията на т. 6 от стандарта за планиране на
одитната дейност и одитна задача и се изготвя програ-
ма за извършване на одита, за да се гарантира, че той
ще се осъществи по икономичен, ефикасен и ефективен
начин и в определен срок.
8.2. Етап на изпълнение. През този етап се изпълня-
ва програмата за извършване на одита и се прилагат
подходящи техники и процедури за получаване на одит-
ни доказателства в подкрепа на констатациите, оцен-
ките, изводите и заключенията от одита.
8.3. Етап на докладване. През този етап се изготвя
одитен доклад и/или одитно становище съгласно изис-
кванията на стандарта за докладване и на стандартите
за отделните видове одити, които се предоставят на
съответните потребители по установения ред.
8.4. Етап на контрол за изпълнение на препоръките.
През този етап се проследява изпълнението на дадени-
те препоръки от Сметната палата за подобряване на
управлението на бюджетните и другите публични сред-
ства и дейности, като при неизпълнение на препоръки-
те се предприемат предвидените действия в Закона за
Сметната палата.
9. Качеството на одита през отделните етапи на
одитния процес се осигурява чрез вътрешната контрол-
на система на Сметната палата.
10. Одитни подходи. При извършване на отделните
одити се прилагат самостоятелно или в комбинация два
основни одитни подхода:
10.1. системно базиран подход—основава се на на-
деждността на системата за финансово управление и
контрол на одитирания обект, която се оценява предва-
рително чрез тестване (пряка проверка) на определен
брой операции или позиции или по друг подходящ на-
чин, в зависимост от вида на извършвания одит;
10.2. подход на директни съществени проверки—
основава се на пряка проверка на финансова и нефинан-
сова информация за одитирания обект, без да се разчи-
та на системата за финансово управление и контрол.
11. Независимо от избрания и приложен одитен под-
ход при одита задължително се проучва функциониране-
то на системата за финансово управление и контрол на
одитирания обект и се оценява нейната надеждност.
12. Системата за финансово управление и контрол е
съвкупност от правила и процедури, създадени и въве-
дени от ръководството на одитирания обект, във връз-
ка с организацията, планирането, управлението, отчи-
тането и контрола на дейността, които допринасят за
постигане на целите на одитирания обект и опазване на
неговите активи и ресурси.
13. При осъществяване на одитите могат да се из-
ползват резултати от вътрешния одит и контрол на
одитирания обект, както и да се привличат външни
експерти по реда на чл. 33 от Закона за Сметната пала-
та. Отговорност за използваните резултати от вътреш-
ния одит и контрол и от работата на външните експер-
ти в одитните доклади и становища се носи от одитори-
те, извършили съответните одити.
14. По смисъла на този и на другите одитни стандар-
ти на Сметната палата:
14.1. одит е проверката, която включва действията
по събиране и анализиране на финансова и нефинансо-
ва информация за оценка на управлението на бюджет-
ните и другите публични средства и дейности и на от-
четността в одитирания обект с цел подобряването им;
14.2. одитиран обект е организацията, лицето, прог-
рамата, дейността или функцията, които са обект на одит.
Одитен стандарт № 2—планиране на
одитната дейност и одитна задача
Одитният стандарт № 2 регламентира основните
принципи и изисквания при планирането на одитната
дейност и на отделна одитна задача. В частта за пла-
ниране на одитна задача стандартът се прилага задъл-
жително при всички видове одити, извършвани от Смет-
ната палата.
1. Основни принципи при планиране на одитната
дейност. Планирането на одитната дейност на Сметна-
та палата се основава на следните принципи:
1.1. независимост—самостоятелно определяне на
обектите за включване в годишната програма за одитна-
та дейност, одитния подход и времето за извършване на
одитите, в съответствие със законовите правомощия и
одитните политики и приоритети на Сметната палата;
1.2. рационалност—ясно и конкретно определяне на
целите и обхвата на отделните одитни задачи;